# Registrering af virksomheder og kontaktpersoner for indberetning af MiFIR transaktioner til TRSII – Produktion

Generel information

Værdipapirhandlere, dataindberetningstjenester (ARM) samt markedspladser, der skal foretage transaktionsindberetninger til Finanstilsynet i medfør af MiFIR artikel 26, skal registreres af Finanstilsynet samt oprettes i Finanstilsynets nye TRS system, herefter kaldet TRSII.

Denne information og vedlagte blanket omhandler oprettelse af virksomheden i TRSII produktionsmiljøet, hvorfor det er en forudsætning, at virksomheden er registreret/godkendt af Finanstilsynet på forhånd.

Fra og med den 3. januar 2018 skal der i medfør af MiFIR artikel 26 indberettes til det nye TRSII-system, som erstatter det nuværende TRS-system. For at få adgang til produktionsmiljøet kræves det, at det indberettende selskab har testet mod Finanstilsynets testmiljø.

Produktions- og testmiljøer

TRSII er etableret med et produktionssystem samt 2 testsystemer, TEST1 og TEST2. De 2 testsystemer vil være konfigureret med henholdsvis produktionsversionen og den kommende version af TRSII-systemet.

Der åbnes for adgang til produktionsmiljøet den 21.11.2017. I kan sende produktions transaktionsrapporter til produktionsmiljøet fra I får adgang indtil den 21. december 2017, hvor vi lukker for modtagelse af transaktionsrapporter og sletter alle transaktionsrapporter i databasen, så TRSII er klar til ikrafttrædelsen af MiFIR-forordningen den 3. januar 2018.

TRSII systemet vil blive etableret parallelt med det nuværende TRS system, hvilket betyder, at der skal etableres en ny teknisk opkobling til TRSII-systemet.

Kommunikationsprotokoller og opsætning

Kommunikation med TRSII systemet vil være baseret på SFTP-teknologi over Internettet.

For åbning af adgang til testmiljøerne skal virksomheden gøre følgende:

1. oplyse SFTP (IP) source-adresse, som fremsendes til Finanstilsynet på e-mail [MiFIR-TRS@ftnet.dk](mailto:MiFIR-TRS@ftnet.dk) i vedlagte blanket
2. danne et SSH-nøglepar. Den offentlige SSH-key fremsendes i en separat mail til BEC[[1]](#footnote-1) på e-mail: [bectrs2@bec.dk](mailto:bectrs2@bec.dk). Den offentlige nøgle bedes fremsendt i OpenSSH-format, være af typen RSA og have en nøglelængde på 2048 eller 4096 bit. Navn på Submitting Entity og miljø (dvs. Produktionsmiljø) kan med fordel skives i ssh-key-kommentaren.

Når source-adresse er modtaget og whitelistet i den indgående firewall samt SSH-Key er modtaget og registreret, vil der blive fremsendt credentials samt information til at logge på produktionsmiljøet.

Tidsfrister efter der er åbnet for test med TRSII

Vedlagte blanket skal være sendt til Finanstilsynet mindst 10 arbejdsdage før forventet tilslutning til TRSII produktionsmiljøet.   
SSH-nøglepar skal være sendt til BEC mindst 10 arbejdsdage før forventet tilslutning til TRSII produktionsmiljøet.

Kontakt hos Finanstilsynet

Eventuelle spørgsmål kan rettes til Anne Birthe Bundgaard (mail: MifIR-TRS[@ftnet.dk](mailto:@ftnet.dk)) eller BEC (mail: [bectrs2@bec.dk](mailto:bectrs2@bec.dk) og vagttelefonen: +45 2362 9763).

For at modtage løbende information om MiFIR indberetning samt opsætning og drift af TRSII i de forskellige miljøer opfordrer Finanstilsynet virksomheden til at oprette sig på Finanstilsynets distributions e-mailliste ved at skrive til [MiFIR-TRS@ftnet.dk](mailto:MiFIR-TRS@ftnet.dk) samt løbende at følge med i opdateringer på Finanstilsynets hjemmeside [MiFIR-TRS](http://www.finanstilsynet.dk/da/Lovgivning/Information-om-udvalgte-tilsynsomraader/MiFIR-TRS). Finanstilsynet vil gennem disse kanaler distribuere information om opsætning og drift af TRSII i de forskellige miljøer.

1. BEC er Finanstilsynets driftsoperatør af TRS II [↑](#footnote-ref-1)